บิลลี่ โอแกน - วิกิพีเดีย

# บิลลี่ โอแกน

### จากวิกิพีเดีย สารานุกรมเสรี

บทความนี้ต้องการเก็บกวาด ตรวจสอบ ปรับปรุง แก้ไขรูปแบบ เพิ่มแหล่งอ้างอิง ใส่หมวดหมู่ หรือภาษาที่ใช้
ส่วนใดส่วนหนึ่งหรือในหลายส่วนด้วยกัน
คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน
กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข
ดูรายละเอียดเพิ่มเติมที่ วิธีแก้ไขหน้าพื้นฐาน คู่มือการเขียน และ นโยบายวิกิพีเดีย ซึ่งสามารถดูตัวอย่างบทความได้ที่ บทความคุณภาพ และเมื่อแก้ไขตามนโยบายแล้ว สามารถนำป้ายนี้ออกได้

บิลลี่ โอแกน นักร้อง นักแสดงชาวไทย เริ่มต้นงานในวงการบันเทิง จากการเป็นนายแบบและถ่ายโฆษณา ต่อมาได้มีโอกาสแสดงภาพยนตร์ เรื่อง ซึมน้อยหน่อยกะล่อนมากหน่อย ซึ่งเป็นภาพยนตร์วัยรุ่นที่ได้รับความนิยมสูงสุด ในปี พ.ศ 2529 จึงทำให้บิลลี กลายเป็นดาราภาพยนตร์ที่มีชื่อเสียงและมีผลงานภาพยนตร์ติดตามออกมาอย่างต่อเนื่อง ต่อมาบิลลี่ได้รับการชักชวนจาก บ.แกรมมี่เอนเตอร์เทนเม้นต์ ให้เข้าร่วมงานในฐานะพิธีกรรายการ และกลายเป็นศิลปินเพลงในสังกัดในเวลาต่อมา เนื่องจากบิลลี่ มีความสามารถในการเล่นดนตรีด้วย เครื่องดนตรีที่เขาถนัดคือ เปียโน และคีย์บอร์ด บิลลี่สามารถแต่งเพลงและโปรดิวซ์งานเพลงของตัวเองในเวลาต่อมา บิลลี่เป็นศิลปินเพลงที่ได้สร้างมิติใหม่ให้กับวงการเพลงในยุคนั้น ด้วยการออกอัลบั้มในแนวร็อค อันเป็นที่รู้จักดีของแฟนเพลงทั่วประเทศในฉายา บิลลี่เข้ม ด้วยเอกลักษณ์ของ ร็อกเกอร์หนุ่มที่สวมแว่นดำเป็นเอกลักษณ์ บิลลี่ได้ทำผลงานอัลบั้มออกมาแล้วจนถึงปัจจุบัน 10 อัลบั้ม ลักษณะพิเศษของบิลลี่ในการทำงานด้านดนตรีคือ บิลลี่ไม่หยุดนำเสนอแนวทางและรูปแบบเพลงใหม่ๆที่ไมซ้ำแบบกันในแต่ละอัลบั้ม และมักจะเปลี่ยนภาพลักษณ์ของตนเองอยู่เกือบตลอดเวลา อีกทั้งชอบทดลองรูปแบบใหม่ๆอยู่เสมอ แม้กระทั่งการทำงานในลักษณะศิลปินใต้ดิน บิลลี่ก็เคยทำมาแล้ว ผลงานด้านดนตรีของบิลลี่เป็นที่ยอมรับของแฟนเพลงและบุคลากรอาชีพในวงการดนตรี เขาได้รับรางวัลจากผลงานเพลงจากหลายสถาบัน บิลลี่มีความคิดสร้างสรรค์ใหม่ๆ ที่ไม่หยุดนิ่ง ไม่เพียงแต่ผลงานด้านดนตรีเท่านั้น บิลลี่ทดลองแนวคิดใหม่ๆของตนเองเสมอ และทำธุรกิจบ.โปรดักชั่นของตนเอง ที่ผลิตงานเพลงและภาพเคลื่อนไหว สำหรับงานธุรกิจโฆษณาและภาพยนตร์ ในนาม บ.ดาราฤกษ์ จำกัด และมีห้องบันทึกเสียงเป็นของตนเอง นอกจากงานด้านบันเทิงแล้ว บิลลี่ยังมีงานอดิเรกที่เขาชื่นชอบในด้านศิลปะอาหารด้วย เขาเคยเปิดร้านอาหารโดยคิดสูตรอาหารในรูปแบบของตนเอง และพัฒนาฝีมือในการทำอาหาร โดยสามารถทำอาหารได้ทั้งอาหารไทยและอาหารต่างประเทศ บิลลี่ใช้เวลาในยามว่างด้วยการอ่านหนังสือและยังมีงานเขียนออกมาเป็นระยะ บิลลี่ โอแกน เป็นนักแสดง นักร้อง นักดนตรี พิธีกร นักเขียน ที่มีผลงานอย่างต่อเนื่องในวงการบันเทิงไทยมากว่า 15 ปี และยังมีความต้องการที่จะศึกษาหาความรู้เพิ่มเติมในงานด้านบันเทิงในแขนงอื่น ๆ คือ การเป็นผู้กำกับการแสดง และการผลิตรายการโทรทัศน์ ในอนาคต โดยจะยังคงทำงานด้านดนตรีอย่างต่อเนื่องต่อไป

## [แก้] รายละเอียดส่วนตัว

ชื่อในการแสดง บิลลี่ โอแกน
ชื่อจริง บิลลี่ มิตตกริน โอแกน
คุณพ่อ นายวิลเลี่ยม โอแกน
คุณแม่ นางดวงใจ มิตตกริน โอแกน (ถึงแก่กรรม)
สัญชาติ ไทย
พี่น้อง 3 คน
บุตรธิดา ดญ.นนลนีย์ มิตตกรินโอแกน
การศึกษา
ระดับประถม โรงเรียนสมถวิล ราชดำรี
ระดับมัธยม โรงเรียนอัสสัมชัญ บางรัก โรงเรียนสารสิทธ์พิทยาลัย
ระดับมัธยมปลาย โรงเรียนเซนต์ดอมินิก
ระดับอุดมศึกษา B.S Hamilton University wy.usa

ดึงข้อมูลจาก "http://th.wikipedia.org../../../%E0%B8%9A/%E0%B8%B4/%E0%B8%A5/%E0%B8%9A%E0%B8%B4%E0%B8%A5%E0%B8%A5%E0%B8%B5%E0%B9%88_%E0%B9%82%E0%B8%AD%E0%B9%81%E0%B8%81%E0%B8%99.html".

หมวดหมู่: หน้าที่ต้องการความช่วยเหลือ

##### Views

- บทความ
- อภิปราย
- รุ่นปัจจุบัน

##### ค้นหา